Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 - ZZSDT, 33/16 – PZ-F, 52/16, 15/17 – odl. US in [22/19](http://www.uradni-list.si/1/objava.jsp?sop=2019-01-0914) – ZPosS) in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF) Ministrstvo za infrastrukturo, Direkcija RS za infrastrukturo(v nadaljevanju Direkcija), Tržaška cesta 19, Ljubljana, objavlja prosto uradniško delovno mesto

**VIŠJI SVETOVALEC (šifra DM 460) v Sektorju za investicije v železnice, Kopitarjeva 5, 2000 Maribor, za določen čas, predvidoma do 30.6.2023, za čas trajanja projekta »Nadgradnja železniške postaje Ljubljana«**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* 4 leta delovnih izkušenj;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Delovno področje:

* pripravljanje zahtevnejših analiz, statističnih pregledov, informacij in drugih strokovnih podlag,
* vodenje zahtevnejših evidenc,
* pripravljanje zahtevnejših poročil in gradiv z delovnega področja,
* izvajanje vsebinskih, finančnih, tehničnih, administrativnih nalog ter pomoč vodjem projektov,
* sodelovanje pri izvedbi postopkov javnega naročanja,
* sodelovanje v projektnih skupinah,
* opravljanje drugih zahtevnejših nalog po navodilih vodje.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja, smer izobrazbe, pridobljeni naziv ter datum (dan, mesec in leto) pridobitve izobrazbe in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu ter na kratko opiše delo, ki ga je opravljal pri tem delodajalcu;
3. pisno izjavo kandidata o izpopolnjevanju pogoja osnovne ravni znanja angleškega jezika;
4. pisno izjavo kandidata:
- da je državljan Republike Slovenije
- da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
- da  zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. pisno izjavo, da za namen tega natečajnega postopka dovoljuje Ministrstvu za infrastrukturo, Direkcija RS za infrastrukturo pridobitev podatkov iz uradnih evidenc drugih organov.

**Prijava na prosto delovno mesto mora biti obvezno pripravljena na obrazcu »Vloga za zaposlitev«, ki je priloga te objave. Kandidat mora v obrazcu izpolniti vse rubrike ter priložiti tudi podpisano izjavo o izpolnjevanju pogojev.**

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati, ki imajo izkušnje pri vodenju projektov na gradbenem področju.

Direkcija Republike Slovenije za infrastrukturo bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom, predvidoma do 30.6 2023.

Izbrani kandidat bo delo opravljal na uradniškem delovnem mestu višji svetovalec brez imenovanja v naziv. Pravice oziroma obveznosti se mu bodo določile glede na najnižji uradniški naziv na delovnem mestu višji svetovalec III. Izbrani kandidat bo delo opravljal v poslovnih prostorih Ministrstva za infrastrukturo, Direkcije RS za infrastrukture, Kopitarjeva ulica 5, 2000 Maribor.

Kandidati pošljejo prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – VIŠJI SVETOVALEC (št. DM 460), na naslov: Direkcija RS za infrastrukturo, Tržaška cesta 19, 1000 Ljubljana. Rok za vlaganje prijav je 15 dni po objavi na osrednjem spletnem portalu gov.si ter spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.drsi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem portalu gov.si.

Informacije o izvedbi postopka daje ga. Katarina Kurmanšek, tel. (01) 478 80 57, informacije o delovnem področju pa g. Goran Korošec, tel. (02) 234 14 21, vsak delovni dan od 11.00 do 12.00 ure.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji RS za infrastrukturo, točni, ažurni in popolni.

Pri Direkciji RS za infrastrukturo spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi ([www.di.gov.si](http://www.di.gov.si)). Na željo kandidata lahko informacije o obdelavi osebnih podatkov posredujemo po pošti.